Styrkur koltvísýrings á Stórhöfða yfir 400 ppm Samfelldar mælingar á styrk CO2 ( koltvísýrings ) í lofthjúpnum hófust árið 1957 á Suðurskautslandinu ( suðurpólnum ) og árið 1958 á Mauna Loa á Hawaii . Þessar mælingar sýndu fljótlega að styrkur CO2 í lofti jókst ár frá ári og var aukningin sambærileg í hitabeltinu og á suðurpólnum . Myndin hér undir sýnir mæliraðir frá þessum þremur stöðvum og augljóst er að ár frá ári er aukning í styrk CO2 á Stórhöfða sambærileg við hina staðina en árstíðasveiflan mun stærri : Árstíðasveiflan stafar mestmegnis af því að þegar plöntur vaxa að sumarlagi draga þær CO2 úr loftinu en þegar þær falla á haustin og rotna skila þær CO2 til baka . Ástæða þess að árstíðasveifla CO2 er meiri eftir því sem norðar dregur er einfaldlega sú , að á norðurhveli eru stærri landsvæði með gróðurþekju . Óyfirfarin gögn fyrir árið 2011 má þó sjá í vöktunarkerfi NOAA . Myndin sem fylgir þessari frétt ( í hægra horni efst ) er úr vöktunarkerfinu og sýnir að styrkur CO2 fór yfir 400 ppm í andrúmslofti á Stórhöfða í vor .